2014-2020.5.4.3.PIIRKONDADE KONKURENTSIVÕIME TUGEVDAMISE INVESTEERINGUD (Lisavoor alates 2021.a.) HINDAMISMETOODIKA

**Inkubatsiooni- ja tootearendusvõimaluste väljaarendamine**

**1. Taotluste hindamine**

1.1.Nõuetele vastavaks tunnistatud taotlusi hindab rakendusüksuse poolt moodustatud hindamiskomisjon (edaspidi komisjon). Komisjoni liikmed peavad olema erapooletud ja sõltumatud hinnatavatest projektidest, taotlejatest ja partneritest.

1.2.Komisjon hindab nõuetele vastavaks tunnistatud taotlusi järgmiste hindamiskriteeriumite alusel:

|  |  |
| --- | --- |
| Hindamiskriteerium | Osakaal koondhindest |
| Projekti põhjendatus ja mõju meetme eesmärkide saavutamisele | 35% |
| Projekti jätkusuutlikkus | 25% |
| Projekti eelarve põhjendatus, kvaliteet ja kulutõhusus | 25% |
| projekti teostatavus ja kindlustatus ressurssidega | 15% |

Hindamiskriteeriumid on kirjeldatud tulenevalt projekti valdkonnast (turismivaldkond, tööstus- ja ettevõtlusalad, inkubaatorid ja tootearenduskeskused, linnakeskuse avaliku ruumi kaasajastamine, keskuse ja tagamaa ühendused) punktis 2.

1.3. Taotlust hinnatakse skaalal 0–4. Hindamine toimub täisarvudes (0; 1; 2; 3; 4) ning hindamiskriteeriumite hinded ja hindamise koondhinne arvutatakse täpsusega kaks (2) kohta pärast koma kaalutud keskmisena.

Hindamisskaala:

|  |  |  |  |  |  |
| --- | --- | --- | --- | --- | --- |
| Hinne | 0 | 1 | 2 | 3 | 4 |
| selgitus | puudulik | nõrk | keskpärane | hea | Väga hea |

1.4. Taotlusele hindamisel antud koondhinne moodustub nelja hindamiskriteeriumi alusel antud hinnete kaalutud keskmisest.

1.5. Hinnang taotlusele loetakse positiivseks, kui hindamisel antud koondhinne on vähemalt 2,75.

1.6. Positiivse hinnangu saanud taotlused järjestatakse kaalutud keskmise alusel üle-eestilisse pingeritta. Juhul, kui mitme projekti tulemuste koondsumma on võrdne, eelistatakse projekte, mis said hindamiskriteeriumis projekti põhjendatus ja mõju meetme eesmärkide saavutamisele kõrgema hinde.

1.7. Taotlus ei kuulu rahuldamisele juhul, kui selle hindamisel antud koondhinne jääb alla 2,75.

2. **Hindamiskriteeriumid inkubatsiooni- ja tootearendusvõimaluste väljaarendamise projektitaotluste hindamiseks**

|  |  |
| --- | --- |
| Hindamiskriteerium 1: Projekti põhjendatus ja mõju meetme eesmärkide saavutamisele. | |
| Osakaal koondhindest 35% | |
| **Hinnatakse:**  Maakondliku tähtsusega projekti (mille mõju avaldub terves maakonnas või Harju maakonna ja Ida-Viru maakonna puhul vähemalt viie KOV üksuse ulatuses) või mitut maakonda hõlmava piirkondliku koostööprojekti põhjendatust ja mõju atraktiivsema kohaliku ettevõtluskeskkonna loomisele, terviklahenduste arendamisele ning selle tulemusena loodavate uute töökohtade tekkele, sh kõrgema lisandväärtusega töökohtade tekkele piirkonnas.  **Hindamisel arvestatakse maakondliku tähtsusega või piirkondliku koostööprojekti puhul järgmiseid aspekte:**   * Projekti põhjendatust - kuivõrd on olemas maakondliku ulatusega või piirkondlik probleem, kitsaskoht või kasutamata arenguvõimalus. * Mil määral kavandatud tegevused võimaldavad saavutada planeeritud väljundid ja tulemused. * Kuivõrd projekti tulemusena likvideeritakse ettevõtluse infrastruktuuris olulised kitsaskohad, mis takistavad inkubantide tegevuse alustamist (tootearenduskeskuste puhul) või piirkonna ettevõtete arengut. * Mil määral on rajatav inkubaator või tootearenduskeskus üles ehitatud piirkonnapõhise ressursi või oskusteabe kasutamisele.Mil määral lähtub inkubaatori või tootearenduskeskuse asukohavalik sihtgrupi paiknemist ja liikumisvõimalusi või oluliste partnerite asukohta maakonnas või suuremas piirkonnas. * Mil määral põhinevad rajatava inkubaatori või tootearenduskeskuse teenused ettevõtete vajadustele ja kas projektiga luuakse ettevõtjate vajadustest lähtuvad teenuste terviklahendused. * Kuivõrd on loodava tootearenduskeskuse või inkubaatori teenuseid (nt koolitused, nõustamine, seadmete ühiskasutus) võimalik kasutada ka teistel piirkonna ettevõtetel. * Mil määral on projektiga kavandatud investeeringu maht vastavuses saavutatava mõjuga (arvestades võimalikku valdkonnast tulenevat investeeringumahukust ja asukoha eripära). * Mil määral loob projekti mõjul tegevust alustavate inkubantide tegevus eeldused ettevõtluse arenguks maakonnas (maakonda luuakse uut ja vajalikku kompetentsi, tugevneb olemasolev klaster või tekib juurde ettevõtteid seni täitmata valdkondades). * Kuivõrd projekti tulemusena valmib infrastruktuur, mis võimaldab liituda potentsiaalsetel inkubantidel (ja kui suurel hulgal). * Kui palju on inkubatsiooniteenuse kasutajate töökohti inkubaatoris projekti lõppedes. * Milline on inkubatsiooniteenuste kasutajate poolt loodavate töökohtade keskmine palk maakonna keskmisega võrreldes. * Kuivõrd keskendub tootearenduskeskus valdkondadele, millel on piirkonnas laialdane kandepind ning potentsiaal keskmisest kõrgema palgaga töökohtade pakkumiseks. * Milline on tootearenduskeskuse teenuste ettevõtjatest kasutajate hulk projekti lõppedes. | |
| Hinne | Taseme kirjeldus |
| 0 | * Projekti eesmärgipüstitus on nõrgalt põhjendatud - ei ole tuvastatav maakondliku ulatusega või piirkonda hõlmav probleem, kitsaskoht või kasutamata arenguvõimalus. * Projektis kavandatud tegevused ei vii planeeritud väljundite ja tulemuste saavutamiseni. * Projektis kavandatud tegevuste sidusus eesmärkidega ning mõjusus ei ole arusaadav. * Piirkonnas puudub vajadus tootearenduskeskuse või inkubatsiooni keskkonna ja/või teenuste järgi. * Piirkonnas asuvate ettevõtete arv, kes vajaksid otseselt rajatava tootearenduskeskuse või inkubatsiooni teenuseid, on väga väike või teenuste vajaduse olemasolu on ebaselge. * Piirkonnas on olemas inkubatsioonivõimalused või muud ettevõtluse alustamist toetavad sobivad lahendused, kus on võimalik liituda piisaval arvul uutel huvilistel. * Rajatava tootearenduskeskusega sama valdkonna kompetents on ettevõtjatele piisavalt kättesaadav mõne muu organisatsiooni poolt. * Projekti mõjul loodavate uute töökohtade ja/või nende palkade prognoosid ei ole usaldusväärsed või põhjendatud. * Taotleja on projekti vajadust piirkonnas ning selle võimalikku mõju ülehinnanud. * Projektil on olulised negatiivsed kõrvalmõjud. |
| 1 | vahepealne tase |
| 2 | * Projekti eesmärgipüstitus on keskpäraselt põhjendatud - projekti mõju maakondliku ulatusega või piirkondliku probleemi, kitsaskoha või kasutamata arenguvõimaluse lahendamisele ei ole otsene. * Projektis kavandatud tegevused võimaldavad saavutada planeeritud väljundid ja tulemused. * Mõne projektis kavandatud tegevuse sidusus eesmärkidega ning mõjusus ei ole arusaadav. * Projektiga likvideeritakse üldiselt piirkonna ettevõtete arengut, tootearenduskeskuse tegevuse või inkubantide tegevuse alustamist takistavad kitsaskohad. * Inkubaator või tootearenduskeskus on osaliselt seotud piirkonnapõhise ressursi või oskusteabe kasutamisega. * Projektis kavandatud inkubaatori või tootearenduskeskuse asukohavalik lähtub mingil määral sihtgrupi paiknemisest ja liikumisvõimalustega arvestamisest või oluliste partnerite asukohast maakonnas või suuremas piirkonnas. * Projekti tulemusena loodava tootearenduskeskuse teenuseid ja inkubaatori teadmust on võimalik kasutada ka teistel piirkonna ettevõtetel, kuid vajadus selle järgi ei ole otsene. * Inkubaatori või tootearenduskeskuse teenused ei ole üldiselt disainitud ettevõtete vajadustest lähtuvalt ja projektiga ei looda ettevõtjate vajadustest lähtuvad teenuste terviklahendused. * Projekti maksumus võrreldes potentsiaalselt saavutatava mõjuga on teiste analoogsete projektidega võrreldes kallis. * Projekti mõjul tegevust alustavate inkubantide tegevus loob teatud eeldusi eeldused ettevõtluse arenguks maakonnas (maakonda luuakse uut ja vajalikku kompetentsi, tugevneb olemasolev klaster või tekib juurde ettevõtteid seni täitmata valdkondades). * Rajatav infrastruktuur võimaldab liituda vähemalt 10 inkubatsiooniteenuse kasutajal. * 3 aastat pärast projekti lõppu on inkubaatoris inkubatsiooniteenuse kasutajate poolt loodud vähemalt 10 uut töökohta, millest vähemalt 5 töökoha keskmine palk on vähemalt maakonna keskmisega võrreldav. * Projektis kavandatud tootearenduskeskus keskendub mingil määral valdkondadele, millel on piirkonnas laialdane kandepind ning potentsiaal keskmisest kõrgema palgaga töökohtade pakkumiseks. * Tootearenduskeskuse teenuste ettevõtjatest kasutajate hulk 3 aastat pärast projekti lõppu on vähemalt 15. |
| 3 | Vahepealne tase |
| 4 | * Projekt on põhjendatud - on olemas maakondliku ulatusega või piirkondlik probleem, kitsaskoht või kasutamata arenguvõimalus. * Projektis kavandatud tegevused võimaldavad saavutada planeeritud väljundid ja tulemused. * Projektiga likvideeritakse väga olulised piirkonna ettevõtete arengut, tootearenduskeskuse tegevuse alustamist või inkubantide tegevuse alustamist takistavad kitsaskohad. * Inkubaator või tootearenduskeskus põhineb piirkonnapõhise ressursi või oskusteabe kasutamisel. * Projektis kavandatud inkubaatori või tootearenduskeskuse asukohavalik lähtub olulisel määral sihtgrupi paiknemisest ja liikumisvõimalustega arvestamisest või oluliste partnerite asukohast maakonnas või suuremas piirkonnas. * Projekti tulemusena loodava tootearenduskeskuse teenuseid ja inkubaatori teenuseid saavad kasutada ka teised piirkonna ettevõtted. * Inkubaatori ja tootearendusekeskuse teenused vastavad ettevõtete vajadustele ning võimaldavad ettevõtetel saadava oskusteabe ja/või tootearenduse abil pakkuda uusi või kvaliteetsemaid tooteid või teenuseid, projektiga luuakse ettevõtjate vajadustest lähtuvad teenuste terviklahendused. * Projektiga kavandatud investeeringu maht on vastavuses saavutatava mõjuga. * Projekti mõjul tegevust alustavate inkubantide tegevus loob olulised eeldused ettevõtluse arenguks maakonnas (maakonda luuakse uut ja vajalikku kompetentsi või tekib juurde ettevõtteid seni täitmata valdkondades). * Rajatav infrastruktuur võimaldab liituda vähemalt 20 inkubatsiooniteenuse kasutajal. * 3 aastat pärast projekti lõppu on inkubaatoris inkubatsiooniteenuse kasutajate poolt loodud vähemalt 20 uut töökohta, millest vähemalt 10 töökoha keskmine palk on maakonna keskmisega võrreldes kõrgem. * Projektis kavandatud tootearenduskeskus keskendub oluliselt valdkondadele, millel on piirkonnas laialdane kandepind ning potentsiaal keskmisest kõrgema palgaga töökohtade pakkumiseks. * Tootearenduskeskuse teenuste ettevõtjatest kasutajate hulk 3 aastat pärast projekti lõppu on vähemalt 30. |

|  |  |
| --- | --- |
| Hindamiskriteerium 2: Projekti jätkusuutlikkus. | |
| Osakaal koondhindest 25% | |
| **Hinnatakse:**  Maakondliku tähtsusega projektis (mille mõju avaldub terves maakonnas või Harju maakonna ja Ida-Viru maakonna puhul vähemalt viie KOV üksuse ulatuses) või mitut maakonda hõlmavas piirkondlikus koostööprojektis toodud tegevuste terviklahenduste edasist jätkusuutlikkust.  **Hindamisel arvestatakse maakondliku tähtsusega või piirkondliku koostööprojekti puhul järgmiseid aspekte**:   * Kuivõrd jätkusuutlikud on projekti raames kavandatavad tulemused (sh rajatavate infrastruktuuriobjektide finantsiline ja halduslik jätkusuutlikkus). * Kuivõrd terviklikult on lahendatud projektis planeeritud tegevuste ja terviklahenduste ulatus arendatava inkubaatori või tootearenduskeskuse jätkusuutlikkuse tagamiseks. * Kuivõrd on maakondliku projekti puhul jätkusuutlikkuse tagamiseks vajalike tegevuste puhul kaasatud erinevad kohalikud omavalitsused/osapooled erinevatest kohalikest omavalitsustest ning piirkondliku projekti puhul osapooled erinevatest maakondadest. * Kuivõrd asjakohased, efektiivsed ning sihtrühmale vastavad on edasised kavandatud turundus- vm toetavad tegevused. * Mil määral on objekti sihipärane kasutamine tagatud pädeva haldaja, vajalike partnerite ja piisavate vahendite olemasoluga püsikuludeks. * Kavandatud kulude-tulude prognoosi realistlikkust ja vastavuses olekut inkubaatori või tootearenduskeskuse pikemajalise tegevuskavaga. * Kuivõrd on objekti haldaja või omanik võimeline tagama objekti edasised haldus- ja arenduskulud. * Mil määral vajab projekt peale rakendumist nii tegevuskuludeks kui lisainvesteeringuteks täiendavaid toetusi riigi- või omavalitsuse eelarvest või välisfondidelt. * Mil määral on etapilise arendamise puhul finantsvahendid objekti edasiseks arendamiseks tagatud. * Kuivõrd saavutatav on tegevuste ja terviklahenduste pikaajaline mõju ehk kuivõrd on projekti pikaajaline mõju sõltuvuses välistest negatiivsetest arengutrendidest ja kas on olemas strateegia nende kompenseerimiseks. * Milline on riskide avaldumise tõenäosus projekti mõju saavutamise seisukohast (sh sise- ja välisriskid) ning mil määral on riskide maandamise võimalused tagatud. | |
| Hinne | Taseme kirjeldus |
| 0 | * Tulemuste kestlikkus pärast projekti lõppu ei ole tagatud: projekti elluviimise järgsed tegevused ei ole läbimõeldud, realistlikud või puuduvad nende elluviimiseks vajalikud finants- või muud vahendid. * Planeeritavate tegevuste valik ei ole kompleksne, nende ulatus ei ole piisav ja ühtselt eesmärgistatud, et tagada projektiga arendatava inkubaatori või tootearenduskeskuse jätkusuutlikkus. * Maakondliku projekti puhul jätkusuutlikkuse tagamiseks vajalike tegevuste puhul ei ole kaasatud erinevaid kohalikke omavalitsusi/osapooli erinevatest kohalikest omavalitsustest ning piirkondliku projekti puhul osapooli erinevatest maakondadest. * Tegevuste edasise sihipärase teostamisega seotud püsikulude katmine ei ole tagatud. Puudub kindlus, et leitakse vahendid järgnevate etappide elluviimiseks (võimalikud finantseerimisallikad on kirjeldamata), kui järgnevad etapid on vajalikud. * Riskide avaldumise tõenäosus on suur (näiteks väliste negatiivsete arengutrendide tõttu) ning nende maandamine ei ole tagatud. * On tuvastatav muu väline risk, mis seab kahtluse alla projekti tulemuste jätkusuutlikkuse. |
| 1 | Vahepealne tase |
| 2 | * Projekti elluviimise järgne tegevusplaan on üldiselt realistlik, tulemuste kestlikkus pärast projekti lõppu on tõenäoline. * Projektijärgne toimimissuutlikkus on üldjoontes tagatud: vajalikud ressursid on olemas või tõenäoliselt võimalikud kaasata ning meeskonna kompetentsid tagatud või tõenäoliselt võimalik luua. * Planeeritavate tegevuste valikus on mõningaid puudusi, et tagada projektiga arendatava inkubaatori või tootearenduskeskuse jätkusuutlikkus. * Maakondliku projekti puhul jätkusuutlikkuse tagamiseks vajalike tegevuste puhul on kaasatud üksikuid kohalikke omavalitsusi/osapooli erinevatest kohalikest omavalitsustest ning piirkondliku projekti puhul üksikuid osapooli erinevatest maakondadest. * Rajatava inkubaatori või tootearenduskeskuse edasise eesmärgipärase tegevuse tagamiseks ei ole toetuse saajal endal kinnitatult piisavalt rahalisi vahendeid püsikuludeks, kuid need on tõenäoliselt võimalik saada. * Riskide avaldumise tõenäosus projekti mõju saavutamise seisukohast on keskpärane, nendega toimetulek riski ilmnemisel ei ole tagatud. |
| 3 | Vahepealne tase |
| 4 | * Projekti elluviimise järgne tegevusplaan on põhjalik ja terviklahendused realistlikud, tulemuste kestlikkus pärast projekti lõppu on tagatud. * Projektijärgne toimimissuutlikkus on tagatud väga heal tasemel: vajalikud ressursid on olemas ning meeskonna kompetentsid tagatud. * Planeeritavate tegevuste valik on kompleksne, nende ulatus piisav ja ühtselt eesmärgistatud, et tagada projektiga arendatava inkubaatori või tootearenduskeskuse jätkusuutlikkus. * Maakondliku projekti puhul jätkusuutlikkuse tagamiseks vajalike tegevuste puhul on kaasatud olulisel määral erinevaid kohalikke omavalitsusi/osapooli erinevatest kohalikest omavalitsustest ning piirkondliku projekti puhul erinevatest maakondadest. * Rajatava inkubaatori või tootearenduskeskuse edasise eesmärgipärase tegevuse tagamiseks on piisavad rahalised vahendid püsikuludeks või need on võimalik teenuste osutamisega teenida. * Kui järgnevad etapid on vajalikud, on tõendatud vahendite leidmine järgnevate etappide elluviimiseks. * Projekti kui kompleksi kohta on koostatud arengukava ja pikaajaline rahastamiskava. * Riskide avaldumise tõenäosus projekti mõju saavutamise seisukohast on madal või maandatav kavandatud tegevuste abil. |

|  |  |
| --- | --- |
| Hindamiskriteerium 3: Projekti eelarve põhjendatus ja kvaliteet, kuluefektiivsus. | |
| Osakaal koondhindest 25%. | |
| **Hinnatakse:**  Maakondliku tähtsusega projekti (mille mõju avaldub terves maakonnas või Harju maakonna ja Ida-Viru maakonna puhul vähemalt viie KOV üksuse ulatuses) või mitut maakonda hõlmava piirkondliku koostööprojekti eelarve põhjendatust ja kvaliteeti, kuluefektiivsust.  **Hindamisel arvestatakse maakondliku tähtsusega või piirkondliku koostööprojekti puhul järgmiseid aspekte**:   * Kuivõrd põhjendatud ja optimaalne on projekti eelarve tegevuste ja terviklahenduste elluviimiseks ja oodatavate tulemuste saavutamiseks. * Kuivõrd taotluses toodud eelarve on läbipaistev ja detailne. * Kuivõrd kuluefektiivne on projekti eelarve - projekti eelarve vastavus turuhindadele. * Kuivõrd projekti eelarves ettenähtud kulud on kõik projekt elluviimise seisukohast vajalikud (kuivõrd sisaldab projekti eelarve põhjendamatuid või ebamõistlikke kulusid) | |
| Hinne | Taseme kirjeldus |
| 0 | * Taotluses toodud projekti eelarve ei ole läbipaistev ja toetatavateks tegevusteks planeeritud kulud ei ole piisavalt põhjendatud. * Enamus taotluse eelarves välja toodud kulusid on reaalsest turuhinnast selgelt üle- või alahinnatud ja toetuse kasutamine ei ole efektiivne. |
| 1 | Vahepealne tase |
| 2 | * Taotluses toodud projekti eelarve on üldjoontes selge, kuid tegevusteks planeeritud kulud ei ole nende elluviimiseks optimaalsed ja on osaliselt põhjendamata. * Enamus taotluse eelarves välja toodud kulusid vastavad reaalsele turuhinnale, kuid toetuse kasutamine on vähe efektiivne. |
| 3 | Vahepealne tase |
| 4 | * Taotluses toodud projekti eelarve on detailne, kõik tegevusteks planeeritud kulud on optimaalsed ja efektiivsed ning projekti elluviimise seisukohast põhjendatud. * Kõik taotluse eelarves välja toodud kulud vastavad ligikaudu reaalsele turuhinnale ja toetuse kasutamine on efektiivne. |

|  |  |
| --- | --- |
| Hindamiskriteerium 4: Projekti teostatavus ja kindlustatus ressurssidega | |
| Osakaal koondhindest 15%. | |
| **Hinnatakse:**  Maakondliku tähtsusega projekti (mille mõju avaldub terves maakonnas või Harju maakonna ja Ida-Viru maakonna puhul vähemalt viie KOV üksuse ulatuses) või mitut maakonda hõlmava piirkondliku koostööprojekti puhul taotleja finantsvõimekust, finantsriskide esinemise tõenäosust, projekti meeskonna olemasolu ja kompetentse.  **Hindamisel arvestatakse maakondliku tähtsusega või piirkondliku koostööprojekti puhul järgmiseid aspekte**:   * Kuivõrd on projekti elluviimise ajakava realistlik ja arvestab võimalike viivitustega elluviimise erinevates etappides. * Milline on taotleja finantsvõimekus ning kas projekti elluviimiseks vajalik omafinantseering on tagatud (sh vajalik lisanduv likviidsus tegevuste elluviimisel) ja selle kohta kinnitused esitatud. Juhul kui kaasatakse väliseid finantseerimisvõimalusi, siis kas nende saamine on realistlik ja tõendatud. * Milline on finantsriskide esinemise tõenäosus. * Juhul kui objekti terviklik väljaarendamine sisaldab meetme tingimustele mittevastavaid tegevusi või kulusid või eeldab partnerite täiendavaid investeeringuid, siis kas vajalikud partnerid on kaasatud ja katteallikad meetmest mittetoetatavate tegevuste osas on olemas. * Milline on projekti meeskonna võime projekti ellu viia (kuivõrd on projektijuhtimine organisatsiooniliselt kindlustatud, kas projektijuht ja –meeskonnaliikmed omavad vajalikku oskusteavet ja kogemusi projekti edukaks elluviimiseks või kas on kaasatud vajalikud eksperdid või oskusteave muul moel). * Kui projekti elluviimine eeldab partnerite kaasamist, siis kas vajalikud partnerid on kaasatud ning kuidas on kindlustatud partnerite koostöö (kokkulepped koos kõigi osapoolte õiguste, kohustuste ja vastutusega). | |
| Hinne | Taseme kirjeldus |
| 0 | * Projekti elluviimise võimekus ei ole tõendatud. * Projekti elluviimise ajakava ei ole realistlik ja ei arvestab võimalike viivitustega elluviimise erinevates etappides. * Taotleja finantsvõimekus ei ole piisav, et tagada projekti omafinantseerimine, taotlejal puuduvad võimalused täiendavate finantsvahendite kaasamiseks taotluses toodud tegevuste elluviimiseks. * Projekti meeskond on komplekteerimata. * Vajalikud partnerid on kaasamata (kui projekti elluviimine eeldab partnerite kaasamist) ja koostöö on planeerimata. |
| 1 | Vahepealne tase |
| 2 | * Projekti elluviimise võimekus on üldiselt keskpärane. * Projekti elluviimise ajakava üldiselt realistlik, kuid ei arvesta täielikult võimalike viivitustega elluviimise erinevates etappides. * Taotleja finantsvõimekus on üldiselt piisav, et kindlustada taotluses toodud tegevuste omafinantseerimine. * Taotlejal on tõenäoselt võimalik kaasata täiendavaid finantsvahendeid taotluses toodud tegevuste elluviimiseks. * Projekti meeskond on komplekteeritud ja/või teenusena sisse ostetud. * Projekti meeskond on üldiselt piisava suurusega projektis kavandatud tegevuste teostamiseks, kuid osad vajalikud valdkondlikud kompetentsid puuduvad ja/või vastutusvaldkonnad ei ole selgelt jaotatud, vastutajad määramata. * Kui projekti elluviimine eeldab partnerite kaasamist, siis osa vajalikke partnereid on leitud, kuid ei ole kokku lepitud vastutuse jaotus, õigused ja kohustused. |
| 3 | Vahepealne tase |
| 4 | * Projekti elluviimise võimekus on väga hea. * Projekti elluviimise ajakava on realistlik ja arvestab võimalike viivitustega elluviimise erinevates etappides. * Taotleja finantsvõimekus on piisav ja selgelt tõendatud, et kindlustada taotluses toodud tegevuste elluviimiseks vajalik omafinantseerimine ja jätkutegevuste läbiviimine. * Projekti meeskond on komplekteeritud ning kõik vajalikud kompetentsid on olemas. * Projekti meeskond on optimaalse suurusega kavandatud tegevuste teostamiseks nii projekti elluviimise faasis kui sellele järgneval. * Elluviidavatele tegevustele on vastustajad määratud. * Kui projekti elluviimine eeldab partnerite kaasamist, siis vajalikud partnerid on kaasatud ning nende valmisolek projekti tegevustes osalemiseks on tagatud, kokku on lepitud vastutuse jaotus, õigused ja kohustused. |